การใส่ผ้าอนามัยแบบสอด การดึงผ้าอนามัยแบบสอดออก การรับรู้ข้อเท็จจริง
การชี้แนะวิธีการซื้อผ้าอนามัยแบบสอดอาจเป็นเรื่องที่ซับซ้อน แต่เมื่อคุณรู้มากขึ้นว่าต้องซื้ออะไร คุณจะไม่รู้สึกประหม่าอีกต่อไป ผ้าอนามัยแบบสอดบางยี่ห้อ เช่น Kotex และ Playtex และยี่ห้อส่วนใหญ่ที่ผลิตผ้าอนามัยแบบปกติ มักจะผลิตผ้าอนามัยแบบสอดด้วยเช่นกัน เพราะฉะนั้นคุณสามารถใช้ยี่ห้อที่คุณมักจะใช้ผ้าอนามัยแบบปกติซึ่งทำให้คุณรู้สึกสบายตัว โดยทั่วไปมี 3 สิ่งที่คุณต้องคำนึง กระดาษหรือพลาสติก การดูดซึมและผ้าอนามัยแบบสอดมีอุปกรณ์สอดใส่มาด้วยหรือไม่ นี่คือสิ่งที่คุณต้องรู้:  กระดาษหรือพลาสติก ผ้าอนามัยแบบสอดบางชนิดมีอุปกรณ์สอดใส่ที่ทำจากการ์ดบอร์ด (กระดาษ) ในขณะที่บางชนิดมีอุปกรณ์สอดใส่ที่เป็นพลาสติก อุปกรณ์สอดใส่ที่ทำจากกระดาษมีประโยชน์คือ สามารถทิ้งในโถส้วมได้ แต่คุณอาจจะไม่อยากเสี่ยงถ้าหากคุณมีระบบปั๊มน้ำที่ไว้ใจไม่ได้ บางคนบอกว่าแบบพลาสติกใช้ง่ายกว่า คุณสามารถลองทั้ง 2 แบบและตัดสินใจว่าชอบแบบไหนมากที่สุด มีหรือไม่มีอุปกรณ์สอดใส่ ผ้าอนามัยแบบสอดส่วนใหญ่มาพร้อมกับอุปกรณ์สอดใส่ในขณะที่บางยี่ห้อไม่มี เมื่อคุณเริ่มใช้ มันจะง่ายกว่าในการใช้ผ้าอนามัยแบบสอดที่มีอุปกรณ์สอดใส่เพื่อให้คุณสามารถควบคุมขั้นตอน คุณจะต้องดันผ้าอนามัยแบบสอดที่ไม่มีอุปกรณ์สอดใส่เข้าไปในช่องคลอดด้วยนิ้วมือซึ่งอาจจะทำได้ยากขึ้น ข้อดีของผ้าอนามัยแบบสอดคือมันมีขนาดเล็กมากจนคุณสามารถพกใส่ในกระเป๋าได้ถ้าหากจำเป็น การดูดซึม ประเภทของผ้าอนามัยแบบสอดที่พบได้ส่วนใหญ่คือ “แบบธรรมดา” หรือ “แบบซึมซับพิเศษ” คุณควรเริ่มด้วยแบบธรรมดาเพื่อให้คุ้นชินกับการใช้ก่อนที่จะใช้แบบพิเศษ แบบพิเศษมีขนาดใหญ่กว่าเล็กน้อยแต่ไม่ได้ใช้ยากกว่ากัน คุณยังสามารถใช้แบบธรรมดาก่อนเมื่อประจำเดือนมาไม่เยอะ จากนั้นจึงเปลี่ยนเป็นแบบซึมซับพิเศษโดยขึ้นอยู่กับปริมาณของประจำเดือน ผ้าอนามัยแบบสอดที่เป็นแพ็คส่วนใหญ่มาพร้อมแบบธรรมดาและแบบพิเศษเพื่อคุณสลับเปลี่ยนกันใช้ ถึงแม้ว่าสิ่งนี้ไม่จำเป็น แต่การใช้ผ้าอนามัยแบบสอดเมื่อประจำเดือนมาน้อยจะทำให้มันเคลื่อนที่เข้าช่องคลอดยากกว่า ถ้าหากประจำเดือนของคุณมาเยอะขึ้น ผนังของช่องคลอดจะชุ่มชื้นมากขึ้นและทำให้ผ้าอนามัยแบบสอดเข้าช่องคลอดได้ง่ายขึ้น  บางคนอยากรู้ว่าพวกเขาสามารถฝึกฝนการใส่ผ้าอนามัยแบบสอดเมื่อไม่มีประจำเดือนได้หรือไม่ ถึงแม้ว่าจะไม่มีเรื่องร้ายแรงเกิดขึ้นถ้าหากคุณทำสิ่งนี้ แต่คุณจะใส่ผ้าอนามัยแบบสอดในช่องคลอดได้ยากขึ้นและคุณอาจจะต้องรอจนกว่าคุณมีประจำเดือนจริงๆ ถึงแม้ว่าการขอคำแนะนำจากแม่หรือพี่ป้าน้าอาจะเป็นสิ่งสุดท้ายที่คุณจะทำ แต่ถ้าหากคุณลองทำด้วยตัวเองและไม่สามารถทำได้ หรือคุณกลัวที่จะลอง ก็อย่ากลัวที่จะถามญาติผู้หญิงที่คุณไว้ใจเพื่อขอความช่วยเหลือ คุณจำเป็นต้องล้างมือให้สะอาดก่อนที่จะใส่ผ้าอนามัยแบบสอด เพื่อให้ผ้าอนามัยแบบสอดและอุปกรณ์สอดใส่ปลอดเชื้อก่อนที่คุณจะใส่เข้าไปในร่างกาย คุณคงไม่อยากติดเชื้อแบคทีเรียในช่องคลอด รอจนกว่ามือของคุณจะแห้งและฉีกห่อบรรจุผ้าอนามัยแบบสอดด้านบนและทิ้งไป คุณอาจจะรู้สึกประหม่าแต่คุณไม่จำเป็นต้องรู้สึกแบบนั้น ถ้าหากคุณเผลอทำผ้าอนามัยแบบสอดบนพื้นคุณควรทิ้งและใช้ชิ้นใหม่ คุณคงไม่อยากเสี่ยงที่จะติดเชื้อเพียงเพราะคุณไม่อยากเปลืองผ้าอนามัยแบบสอดอีกชิ้น ในขณะที่คุณทำความคุ้นเคยกับการใช้ผ้าอนามัยแบบสอด คุณจะรู้มากขึ้นว่าวิธีไหนได้ผลดีที่สุดสำหรับคุณ ผู้หญิงบางคนชอบนั่งบนโถส้วมเมื่อใส่ผ้าอนามัยแบบสอด ผู้หญิงบางคนชอบยืนและย่อตัวเล็กน้อย คุณยังสามารถยกขาพาดโถส้วมหรืออ่างอาบน้ำ 1 ข้างเพื่อให้ช่องคลอดเปิดกว้างมากขึ้น  ถึงแม้ว่าคุณอาจจะรู้สึกหวาดกลัวแต่คุณควรผ่อนคลายให้มากที่สุด ยิ่งคุณผ่อนคลายมากเท่าไหร่ก็จะสามารถใส่ผ้าอนามัยแบบสอดได้ง่ายขึ้นเท่านั้น จับตรงกลางที่มีขนาดเล็กกว่าโดยหันแท่งด้านในเข้าหาตัว คุณควรสังเกตเห็นเชือกและทำให้มันห้อยออกจากตัวโดยมีส่วนที่หนาของผ้าอนามัยแบบสอดตั้งขึ้น คุณยังสามารถใช้นิ้วชี้จับตรงฐานของผ้าอนามัยแบบสอดแล้วใช้นิ้วกลางแต่นิ้วโป้งเพื่อจับให้แน่น ช่องคลอดอยู่ระหว่างท่อปัสสาวะและท่ออุจจาระ จะมีช่องเปิดอยู่ 3 ช่อง ได้แก่ ท่อปัสสาวะซึ่งเป็นที่ที่ปัสสาวะออกมา ช่องคลอดซึ่งอยู่ตรงกลางและท่ออุจจาระซึ่งอยู่ด้านหลัง ถ้าหากคุณสามารถหาท่อปัสสาวะได้อย่างง่าย ลองสัมผัส 1 หรือ 2 นิ้วลงมาเพื่อหาช่องคลอด อย่ากลัวที่จะมีเลือดเปื้อนมือเพราะเป็นเรื่องปกติ  บางคนแนะนำว่าคุณควรใช้มืออีกด้านหนึ่งเพื่อเปิดแคมซึ่งเป็นผิวหนังที่ปิดช่องคลอด วิธีนี้ช่วยให้คุณวางตำแหน่งของผ้าอนามัยแบบสอดในช่องคลอดได้ อย่างไรก็ตามบางคนสามารถใส่ผ้าอนามัยแบบสอดได้โดยไม่ต้องทำวิธีนี้ ในตอนนี้ที่คุณได้พบช่องคลอดแล้ว สิ่งที่คุณต้องทำคือใส่ผ้าอนามัยแบบสอดประมาณ 1 นิ้วเข้าไปด้านบนของช่องคลอด คุณควรค่อยๆ ดันผ้าอนามัยแบบสอดเข้าไปจนนิ้วของคุณสัมผัสอุปกรณ์สอดใส่ และร่างกายของคุณและแท่งด้านนอกของผ้าอนามัยแบบสอดอยู่ด้านในช่องคลอด หยุดเมื่อส่วนที่บางและส่วนที่หนาสัมผัสกันและนิ้วของคุณสัมผัสผิวหนัง อุปกรณ์สอดใส่มีเพื่อช่วยดันผ้าอนามัยแบบสอดเข้าไปในช่องคลอด คุณสามารถนึกถึงสิ่งนี้ว่าเป็นการดันแท่งด้านในของผ้าอนามัยแบบสอดผ่านทางแท่งด้านนอก เมื่อคุณได้ใส่ผ้าอนามัยแบบสอดเข้าไปในช่องคลอดแล้ว สิ่งที่คุณต้องทำคือดึงอุปกรณ์สอดใส่ออก ในการทำสิ่งนี้เพียงใช้นิ้วโป้งและนิ้วกลางค่อยๆ ดึงอุปกรณ์สอดใส่ออกจากช่องคลอด เชือกจะห้อยอยู่ตรงปากช่องคลอด คุณควรใช้อุปกรณ์สอดใส่ถ้าหากทำจากพลาสติก ถ้าหากมันทำจากกระดาษการ์ดบอร์ดก็ควรดูวิธีใช้บนบรรจุภัณฑ์เพื่อให้มั่นใจว่าคุณสามารถทิ้งในโถส้วมได้ ถ้าคุณไม่มั่นใจก็ควรทิ้งในถังขยะ ถึงแม้ว่าสิ่งนี้ไม่จำเป็น แต่ผู้หญิงหลายคนชอบใช้แผ่นอนามัยควบคู่กับผ้าอนามัยแบบสอดในกรณีที่มีการซึมเปื้อนหลังจากที่ผ้าอนามัยแบบสอดดูดซับของเหลวปริมาณมาก ถึงแม้ว่าคุณเข้าห้องน้ำบ่อยๆ และเปลี่ยนผ้าอนามัยแบบสอดบ่อยตามความจำเป็น สิ่งนี้น่าจะไม่เกิดขึ้นแต่การใช้แผ่นอนามัยควบคู่ไปด้วยจะช่วยให้คุณมั่นใจมากยิ่งขึ้น อีกทั้งคุณจะไม่รู้สึกถึงความบางของแผ่นอนามัยเลย ถ้าหากคุณรู้สึกไม่สบายตัวกับผ้าอนามัยแบบสอดก็อาจเป็นเพราะคุณใส่ไม่ถูกต้อง คุณไม่น่าจะรู้สึกถึงผ้าอนามัยแบบสอดถ้าใส่ได้ถูกต้อง ถ้าหากคุณรู้สึกไม่สบายตัวหรือรู้สึกว่าผ้าอนามัยเข้าไปไม่สุด คุณก็ต้องดึงมันออก คุณน่าจะสามารถบอกได้ว่าใส่มันถูกต้องหรือไม่ เพราะคุณอาจจะสามารถมองเห็นด้านล่างของผ้าอนามัยแบบสอดอยู่นอกช่องคลอด ถ้าเป็นเช่นนั้นก็ควรลองใส่อีกครั้ง  เมื่อคุณใส่ผ้าอนามัยแบบสอด คุณน่าจะสามารถวิ่ง เดิน ปั่นจักรยาน ว่ายน้ำหรือทำกิจกรรมต่างๆที่คุณต้องการ ถึงแม้ว่าคุณควรเปลี่ยนผ้าอนามัยแบบสอดทุกๆ 6-8 ชั่วโมงแต่คุณอาจจะต้องดึงมันออกก่อนเวลาถ้าหากประจำเดือนของคุณมามาก คุณต้องคอยตรวจสอบทุก 1-2 ชั่วโมงโดยเฉพาะอย่างยิ่งเมื่อคุณใช้ผ้าอนามัยแบบสอดเป็นครั้งแรก ถ้าคุณใช้ทิชชู่เช็ดและเห็นเลือดจำนวนมากหรือมีเลือดอยู่ในโถส้วม ก็เป็นสัญญาณว่าผ้าอนามัยแบบสอดของคุณไม่สามารถซึมซับเลือดได้อีกและถึงเวลาที่ต้องถอดออก (นี่อาจจะเป็นสัญญาณว่าคุณไม่ได้ใส่ผ้าอนามัยแบบสอดลึกเพียงพอ ซึ่งจะเป็นเหตุผลที่คุณต้องถอดออกด้วยเช่นกัน) ถึงแม้ว่าวิธีการใช้บนกล่องของผ้าอนามัยแบบสอดเขียนว่าคุณสามารถทิ้งลงในชักโครกได้ แต่ถ้าหากคุณต้องการความแน่ใจและไม่อยากโทรหาช่างดูดส้วม เพราะผ้าอนามัยแบบสอดของคุณอุดตันโถส้วมแบบดั้งเดิม คุณก็จะต้องห่อใส่ทิชชูและทิ้งลงถังขยะ ถ้าคุณอยู่ในห้องน้ำสาธารณะ คุณจะเห็นถังขยะบนพื้นห้องน้ำหรือข้างประตูซึ่งคุณจะต้องใช้เพื่อทิ้งผ้าอนามัยแบบสอดที่ใช้แล้ว เมื่อคุณดึงผ้าอนามัยแบบสอดออก คุณสามารถไส่ชิ้นใหม่เข้าไป คนส่วนใหญ่จะไม่ใช้ผ้าอนามัยแบบสอดสำหรับการนอน และคุณจะต้องใช้ผ้าอนามัยแบบแผ่นแทน นอกเสียจากว่าคุณวางแผนที่จะนอนน้อยกว่า 8 ชั่วโมง   ถ้าหากเชือกของผ้าอนามัยแบบสอดเปียกชุ่มไปด้วยประจำเดือน ก็ถึงเวลาที่ต้องเปลี่ยนผ้าอนามัยแบบสอดชิ้นใหม่ ถ้าหากคุณรู้สึกว่าดึงผ้าอนามัยแบบสอดออกได้ยากหรือมันค่อนข้างติดขัด ก็เป็นเพราะมันไม่ได้ซึมซับของเหลวมากพอ ถ้าหากยังไม่ถึง 8 ชั่วโมงคุณก็ควรลองใหม่ในภายหลัง ลองใช้ผ้าอนามัยแบบสอดที่ซึมซับได้น้อยลงในครั้งต่อไปถ้าหากมี ถ้าหากคุณใส่ผ้าอนามัยแบบสอดนานกว่า 8 ชั่วโมง คุณจะเสี่ยงกับการเป็นโรคท็อกซิกช็อค ซึ่งพบได้ยากแต่เป็นอันตรายถึงขั้นเสียชีวิตจากการใส่ผ้าอนามัยแบบสอดนานเกินไป ถ้าหากคุณใส่ผ้าอนามัยแบบสอดนานกว่าที่แนะนำและมีไข้ ผื่นหรืออาเจียนก็ควรปรึกษาแพทย์ทันที คุณควรใช้ผ้าอนามัยแบบสอดที่ซึมซับได้น้อยกว่าที่คุณต้องการ เริ่มด้วยแบบธรรมดา ถ้าหากคุณพบว่าคุณต้องเปลี่ยนผ้าอนามัยแบบสอดบ่อยกว่าทุก 4 ชั่วโมงก็ควรเปลี่ยนไปใช้แบบที่ซึมซับได้มากขึ้น เมื่อประจำเดือนน้อยลง คุณควรใช้ผ้าอนามัยแบบสอดที่ซึมซับได้น้อยที่สุด เมื่อประจำเดือนกำลังจะหมด คุณอาจจะพบว่าคุณสอดใส่ผ้าอนามัยแบบสอดได้ลำบากมากขึ้น เมื่อประจำเดือนหมดแล้วก็ควรหยุดใช้ผ้าอนามัยแบบสอด  ใช้แผ่นอนามัยอีก 1 วันถ้าหากคุณรู้สึกว่าประจำเดือนของคุณยังไม่หมดสิ้น ผ้าอนามัยแบบสอดมีเชือกที่แข็งแรงและทนทานตลอดทั้งชิ้นซึ่งไม่เคยหลุดออก เชือกอยู่ด้านในผ้าอนามัยแบบสอดทั้งชิ้นเพราะฉะนั้นมันไม่สามารถหลุดออกได้ คุณสามารถถือผ้าอนามัยแบบสอดชิ้นใหม่และพยายามดึงเชือกออกให้แรงที่สุด ก็จะพบว่าคุณไม่สามารถดึงเชือกออกได้ เพราะฉะนั้นเป็นไปไม่ได้ที่ผ้าอนามัยแบบสอดจะติดอยู่ในร่างกายของคุณ นี่คือสิ่งที่คนส่วนใหญ่กลัวแต่ไม่เคยเกิดขึ้นจริง บางคนใส่ผ้าอนามัยแบบสอดเป็นเวลาหลายปี โดยไม่รู้ว่าพวกเขาสามารถปัสสาวะในขณะที่ใส่ผ้าอนามัยแบบสอดอยู่ได้ คุณใส่ผ้าอนามัยแบบสอดในช่องคลอดและคุณปัสสาวะออกทางท่อปัสสาวะ สองช่องนี้อยู่ใกล้กันแต่เป็นคนละช่อง เพราะฉะนั้นการใส่ผ้าอนามัยแบบสอดจะไม่อุดตันกระเพาะปัสสาวะของคุณหรือทำให้คุณไม่สามารถปัสสาวะได้ บางคนคิดว่าถ้าพวกเขาปัสสาวะ ผ้าอนามัยแบบสอดจะออกมาทันทีแต่สิ่งนี้จะไม่เกิดขึ้นอย่างแน่นอน คุณไม่จำเป็นต้องอายุมากกว่า 16 หรือ 18 ปีเพื่อใส่ผ้าอนามัยแบบสอด มันปลอดภัยสำหรับเด็กสาวที่อายุน้อยกว่านั้นถ้าพวกเขารู้วิธีการใส่อย่างถูกต้อง บางคนคิดว่าพวกเขาสามารถใส่ผ้าอนามัยแบบสอดได้หลังจากที่เคยมีเพศสัมพันธ์แล้วเท่านั้น และการใช้ผ้าอนามัยแบบสอดก่อนหน้านั้นจะทำให้พวกเขาสูญเสียพรหมจารี สิ่งนี้ไม่เป็นความจริง ถึงแม้ว่าการใช้ผ้าอนามัยแบบสอดอาจจะทำให้เยื่อพรหมจรรย์ของเด็กสาวบางคนขาด แต่จะไม่ทำให้พวกเขาสูญเสียพรหมจารีนอกจากว่ามีเพศสัมพันธ์จริงๆ ผ้าอนามัยแบบสอดมีประสิทธิภาพสำหรับสาวบริสุทธิ์เช่นเดียวกับสาวที่ไม่บริสุทธิ์แล้ว การใส่ผ้าอนามัยแบบสอดจะไม่ทำให้คุณติดเชื้อราซึ่งตรงกันข้ามกับสิ่งที่คุณเคยได้ยิน ไม่มีหลักฐานทางวิทยาศาสตร์ที่พิสูจน์ว่าสิ่งที่เป็นไปได้ บางคนเชื่อแบบนี้เพราะผู้หญิงมักจะติดเชื้อราในช่วงที่เป็นประจำเดือน ซึ่งเป็นช่วงที่พวกเขาใช้ผ้าอนามัยแบบสอด
ซื้อผ้าอนามัยแบบสอด. ใส่ผ้าอนามัยแบบสอดเมื่อประจำเดือนมาปานกลางถึงมามาก. ล้างมือให้สะอาด. เปิดห่อบรรจุผ้าอนามัยแบบสอดด้วยมือที่แห้ง. นั่งหรือยืนในท่าทางที่สบาย. ถือผ้าอนามัยแบบสอดด้วยนิ้วที่คุณใช้เขียนหนังสือ. หาช่องคลอด. ค่อยๆ ใส่ด้านบนของผ้าอนามัยแบบสอดเข้าไปในช่องคลอด. ดันส่วนที่บางกว่าของอุปกรณ์สอดใส่ด้วยนิ้วกลาง. ใช้นิ้วโป้งและนิ้วกลางเพื่อดึงอุปกรณ์สอดใส่. ทิ้งอุปกรณ์สอดใส่. ลองใช้แผ่นอนามัยควบคู่กับผ้าอนามัยแบบสอด. คุณต้องรู้สึกสบาย. ดึงผ้าอนามัยแบบสอดออกเมื่อคุณพร้อม. ทิ้งผ้าอนามัยแบบสอด. เปลี่ยนผ้าอนามัยแบบสอดของคุณทุก 8 ชั่วโมงหรือเร็วกว่านั้นตามต้องการ. ใส่ผ้าอนามัยแบบสอดที่มีการซึมซับเหมาะสมกับประจำเดือนของคุณ. รู้ว่าคุณไม่สามารถทำผ้าอนามัยแบบสอดหายเข้าไปในร่างกายได้. รู้ว่าคุณยังสามารถปัสสาวะในขณะที่ใส่ผ้าอนามัยแบบสอดอยู่ได้. รู้ว่าเด็กสาวอายุเท่าไหร่ก็ได้สามารถใส่ผ้าอนามัยแบบสอดเมื่อมีประจำเดือน. รู้ว่าการใส่ผ้าอนามัยแบบสอดจะไม่ทำให้คุณสูญเสียพรหมจารี. รู้ว่าการใส่ผ้าอนามัยแบบสอดจะไม่ทำให้เกิดปัญหาทางสุขภาพ.
https://www.wikihow.com/Insert-a-Tampon-for-the-First-Time https://www.wikihow.com/Insert-a-Tampon-for-the-First-Time https://www.wikihow.com/Insert-a-Tampon-for-the-First-Time
Inserting a Tampon Removing the Tampon Getting the Facts Straight